
JONIŠKIO RAJONO SAVIVALDYBĖS
TARYBA

SPRENDIMAS
DĖL MOKĖJIMO UŽ SOCIALINES PASLAUGAS JONIŠKIO RAJONO SAVIVALDYBĖJE TVARKOS APRAŠO PATVIRTINIMO

2024 m. rugsėjo 26 d. Nr. T-178
Joniškis

Vadovaudamasi Lietuvos Respublikos vietos savivaldos įstatymo 6 straipsnio 12 punktu, Lietuvos Respublikos socialinių paslaugų įstatymo 35 straipsnio 9 dalimi, Mokėjimo už socialines paslaugas tvarkos aprašo, patvirtinto Lietuvos Respublikos socialinės apsaugos ir darbo ministro 2024 m. birželio 11 d. įsakymu Nr. A1-397 „Dėl Mokėjimo už socialines paslaugas tvarkos aprašo patvirtinimo“, 4 punktu, Joniškio rajono savivaldybės taryba  nusprendžia:
.	Patvirtinti Mokėjimo už socialines paslaugas Joniškio rajono savivaldybėje tvarkos aprašą (pridedama). 
.	Pripažinti netekusiu galios: 
.	Joniškio rajono savivaldybės tarybos 2010 m. rugpjūčio 5 d. sprendimą Nr. T-136 „Dėl Dienos socialinės globos asmens namuose teikimo tvarkos aprašo patvirtinimo“ su visais pakeitimais ir papildymais;
.	Joniškio rajono savivaldybės tarybos 2013 m. gegužės 2 d. sprendimą Nr. T-53 „Dėl Pagalbos į namus paslaugų Joniškio rajono savivaldybėje teikimo ir mokėjimo už paslaugas tvarkos aprašo patvirtinimo“ su visais pakeitimais ir papildymais;
.	Joniškio rajono savivaldybės tarybos 2013 m. gegužės 30 d. sprendimą Nr. T-85 „Dėl Dienos ir trumpalaikės socialinės globos neįgaliems asmenims teikimo ir mokėjimo už šias paslaugas tvarkos aprašo patvirtinimo“ su visais pakeitimais ir papildymais;
.	Joniškio rajono savivaldybės tarybos 2013 m. birželio 27 d. sprendimą Nr. T-101 „Dėl Transporto paslaugų teikimo specialiaisiais automobiliais Joniškio rajono savivaldybėje tvarkos aprašo patvirtinimo“ su visais pakeitimais ir papildymais;
.	Joniškio rajono savivaldybės tarybos 2013 m. spalio 10 d. sprendimą Nr. T-149 „Dėl Prevencinių, bendrųjų socialinių ir socialinės priežiūros paslaugų teikimo ir mokėjimo už šias paslaugas tvarkos aprašo patvirtinimo“ su visais pakeitimais ir papildymais;
.	Joniškio rajono savivaldybės tarybos 2016 m. rugpjūčio 25 d. sprendimą Nr. T-138 „Dėl Ilgalaikės (trumpalaikės) socialinės globos teikimo ir mokėjimo už paslaugas tvarkos aprašo patvirtinimo“ su visais pakeitimais ir papildymais;
.	Joniškio rajono savivaldybės tarybos 2018 m. lapkričio 22 d. sprendimą Nr. T-234 „Dėl Socialinės priežiūros organizavimo Joniškio rajono vaiko ir šeimos gerovės centro Savarankiško gyvenimo namuose tvarkos aprašo patvirtinimo“ su visais pakeitimais ir papildymais;
.	Joniškio rajono savivaldybės tarybos 2021 m. liepos 1 d. sprendimą Nr. T-140 „Dėl Palydimosios globos organizavimo ir teikimo Joniškio rajono savivaldybėje tvarkos aprašo patvirtinimo“ su visais pakeitimais ir papildymais;
.	Joniškio rajono savivaldybės tarybos 2022 m. balandžio 21 d. sprendimą Nr. T-84 „Dėl Pagalbos pinigų skyrimo ir mokėjimo vaiko globėjui (rūpintojui) ir budinčiam globotojui tvarkos aprašo patvirtinimo“ su visais pakeitimais ir papildymais;
.	Joniškio rajono savivaldybės tarybos 2023 m. lapkričio 30 d. sprendimą Nr. T-178 „Dėl Integralios pagalbos teikimo Joniškio rajono savivaldybėje tvarkos aprašo patvirtinimo“ su visais pakeitimais ir papildymais;
.	Nustatyti, kad:
.	šio sprendimo 1 punktu patvirtinto Mokėjimo už socialines paslaugas Joniškio rajono savivaldybėje tvarkos aprašo II skyriaus nuostatos įsigalioja nuo 2024 m. lapkričio 1 d.;
.	šio sprendimo 2.4 papunktis įsigalioja nuo 2024 m. lapkričio 1 d.


Savivaldybės meras 							Vitalijus Gailius

PATVIRTINTA
Joniškio rajono savivaldybės tarybos 
2024 m. rugsėjo 26 d. sprendimu Nr. T-178 





. Mokėjimo už socialines paslaugas Joniškio rajono savivaldybėje tvarkos aprašas (toliau – Aprašas) reglamentuoja asmens (šeimos) mokėjimo už socialines paslaugas sąlygas, dydžių nustatymą, atleidimo nuo mokėjimo už šias paslaugas sąlygas ir atvejus, pagalbos pinigų dydžio nustatymą ir jų mokėjimą, finansinių galimybių vertinimą, pajamų ir turto apskaičiavimą.
. Aprašas taikomas mokėjimui už tas socialines paslaugas, kurias planuoja ir Joniškio rajono savivaldybės teritorijos gyventojams organizuoja Joniškio rajono savivaldybės meras ir kurios finansuojamos iš Joniškio rajono savivaldybės (toliau – Savivaldybės) biudžeto lėšų ar iš valstybės biudžeto dotacijų Savivaldybės biudžetui. Tais atvejais, kai socialinių paslaugų kaina viršija Savivaldybės tarybos nustatytą maksimalų socialinių paslaugų išlaidų finansavimo dydį, šio dydžio ir socialinių paslaugų kainos skirtumas asmens (šeimos) pageidavimu mokamas paslaugas gaunančio asmens ir socialinių paslaugų teikėjo tarpusavio susitarimu.
. Konkretų asmens (šeimos) mokėjimo už socialines paslaugas dydį nustato Savivaldybės administracijos Socialinės paramos ir sveikatos skyriaus (toliau – Skyrius) atsakingas specialistas, vadovaudamasis Lietuvos Respublikos socialinių paslaugų įstatymu, Mokėjimo už socialines paslaugas tvarkos aprašu, patvirtintu Lietuvos Respublikos socialinės apsaugos ir darbo ministro 2024 m. birželio 11 d. įsakymu Nr. A1-397 „Dėl mokėjimo už socialines paslaugas tvarkos aprašo patvirtinimo“ (toliau – Mokėjimo už socialines paslaugas tvarkos aprašas), ir šiuo Aprašu. 
. Socialinės priežiūros, laikino atokvėpio paslaugos ar socialinės globos teikimą Savivaldybė finansuoja tiesiogiai, sudarydama sutartis su akredituotomis socialines paslaugas teikiančiomis įstaigomis, fiziniais asmenimis ar įstaigomis, teikiančiomis socialinę globą, dėl asmeniui teikiamų socialinių paslaugų išlaidų finansavimo. Sutartis dėl socialinių paslaugų finansavimo sudaro Savivaldybės administracija, šių sutarčių projektus rengia Skyrius.
. Akredituotos socialinės priežiūros, laikino atokvėpio paslaugos teikėjus (įstaigas ar fizinius asmenis), socialinės globos įstaigas turi teisę pasirinkti pats socialinių paslaugų gavėjas (jo globėjas, rūpintojas, aprūpintojas, kiti teisėti asmens atstovai), jeigu asmeniui (šeimai) yra nustatytas šių socialinių paslaugų poreikis, pateikdami prašymą-paraišką gauti socialines paslaugas. Susidarius tokioms aplinkybėms, kai socialinių paslaugų gavėjo nuomonės objektyviai išklausyti neįmanoma, o teisėtų asmens atstovų pageidavimų negaunama, socialinės priežiūros, laikino atokvėpio paslaugos ar socialinės globos paslaugų teikėjas gali būti rekomenduojamas prašymą priimančio ar poreikį nustatančio subjekto, atsižvelgiant į asmens poreikius. Skyrius įvertina asmens galimybes gauti šias paslaugas pas jo pasirinktą socialinių paslaugų teikėją, atsižvelgdamas į šio Aprašo 4 punkte nurodytas aplinkybes, ir Skyriaus vedėjas priima sprendimą dėl socialinių paslaugų skyrimo.
. Asmens (šeimos) ir Savivaldybės administracijos teisės ir pareigos dėl mokėjimo už socialines paslaugas reglamentuojamos rašytine socialines paslaugas gaunančio asmens ar jo (globėjo, aprūpintojo), kito teisėto asmens atstovo, socialinių paslaugų teikėjo (įstaigos ar fizinio asmens) ir Savivaldybės administracijos sutartimi (toliau – Sutartis). Sutartyje turi būti nustatyta mokėjimo už socialines paslaugas tvarka, Savivaldybės administracijos apskaičiuoto asmens (šeimos) mokėjimo už socialines paslaugas dydžio keitimo atvejai ir informacijos apie Savivaldybės administracijos apskaičiuotą asmens (šeimos) mokėjimo už socialines paslaugas dydį (pinigine išraiška) pateikimo socialines paslaugas gaunančiam asmeniui ar jo globėjui (rūpintojui, aprūpintojui), kitam teisėtam atstovui tvarka.
. Lėšos, gautos už socialines paslaugas, apskaitomos ir naudojamos vadovaujantis Lietuvos Respublikos įstatymais ir kitais teisės aktais. 
. Apraše vartojamos sąvokos suprantamos taip, kaip jos apibrėžtos Lietuvos Respublikos civiliniame kodekse, Lietuvos Respublikos socialinių paslaugų įstatyme, Lietuvos Respublikos asmens su negalia teisių apsaugos pagrindų įstatyme, Lietuvos Respublikos vietos savivaldos įstatyme, Lietuvos Respublikos šeimynų įstatyme, Lietuvos Respublikos gyvenamosios vietos deklaravimo įstatyme.

 SKYRIUS 


. Bendrosios socialinės paslaugos, išskyrus transporto organizavimo paslaugas, teikiamos nemokamai.
. Transporto organizavimo paslaugos asmeniui (šeimai), Lietuvos Respublikos piniginės socialinės paramos nepasiturintiems gyventojams įstatymo nustatyta tvarka gaunančiam(-iai) socialinę pašalpą, arba asmeniui (šeimai), kurio(-ios) pajamos (vidutinės šeimos pajamos, tenkančios vienam šeimos nariui) mažesnės už 2 valstybės remiamų pajamų (toliau – VRP) dydžius, teikiamos nemokamai, išskyrus asmenis, gaunančius individualios pagalbos teikimo išlaidų kompensaciją, mokamą pagal Lietuvos Respublikos tikslinių kompensacijų įstatymą.
. Asmenys, kurių pajamos (vidutinės šeimos pajamos, tenkančios vienam šeimos nariui) per mėnesį yra didesnės nei 2 VRP, už transporto organizavimo paslaugas moka priklausomai nuo šių pajamų dydžio. Jeigu asmuo pagal Lietuvos Respublikos tikslinių kompensacijų įstatymą gauna individualios pagalbos teikimo išlaidų kompensaciją ar iki 2023 m. gruodžio 31 d. nustatyta tvarka paskirtą slaugos ar priežiūros (pagalbos) išlaidų tikslinę kompensaciją (toliau – IPTIK), mokėjimo už transporto organizavimo paslaugas dydis jam nustatomas atsižvelgiant į šių kompensacijų lygį:  

	Mokėjimo dydis nuo 
1 km tarifinio įkainio		Vidutinės pajamos asmeniui (šeimos nariui) per mėnesį, išreikštos VRP, arba nustatytas IPTIK lygis
		Iki 2 VRP/ IPTIK IV		Didesnės nei 2 VRP, bet mažesnės nei 
2,5 VRP/ IPTIK III		Lygios 2,5 VRP arba didesnės už juos, bet mažesnės nei 3 VRP/ IPTIK II		Lygios 3 VRP arba didesnės už juos / IPTIK I
	Nemokamai		*			
	10 %			*		
	15 %				*	
	20 %					*


. Lydintis asmuo už suteiktas transporto organizavimo paslaugas moka 5 proc. tarifinio įkainio dalį.
. Nevyriausybinės organizacijos, teikiančios paslaugas asmenims su negalia, moka 80 proc. tarifinio įkainio dalį.
. Kilometro tarifinį įkainį tvirtina Savivaldybės taryba.
. Paslaugos kaina apskaičiuojama tarifinio įkainio dalį dauginant iš nuvažiuotų kilometrų skaičiaus. Asmens mokėjimui už transporto organizavimo paslaugą įskaitomas atstumas, kurį automobilis nuvažiavo su paslaugos gavėju. 
. Nemokamai transporto organizavimo paslaugos teikiamos:
. asmenims, vykstantiems paskirtoms hemodializės procedūroms atlikti; 
. vaikams su negalia vykti į Savivaldybės ikimokyklinio ugdymo įstaigas;
. vaikus lydintiems asmenims;
. nevyriausybinėms organizacijoms, teikiančios paslaugas asmenims su negalia, kartą per kalendorinius metus vykti į seminarus, renginius, parodas, stovyklas ir kt. Lietuvos Respublikos teritorijoje.
. Mokestį už transporto organizavimo paslaugas apskaičiuoja ir surenka šios paslaugos teikėjas. Surinktos lėšos naudojamos paslaugos teikimo išlaidoms padengti pagal paslaugos teikėjo patvirtintą ir su Savivaldybės administracija suderintą pajamų ir išlaidų sąmatą.
. Jeigu paslaugos gavėjas nesumoka už suteiktas transporto organizavimo paslaugas, netenka teisės naudotis transporto paslauga. Transporto paslaugų teikimas atnaujinamas sumokėjus skolą už suteiktas paslaugas.



. Socialinės reabilitacijos asmenims su negalia bendruomenėje paslaugos, vaikų dienos socialinė priežiūra, socialinė priežiūra šeimoms, socialinių įgūdžių ugdymas, palaikymas ir (ar) atkūrimas, psichosocialinė pagalba (jeigu ji neteikiama su apgyvendinimu), pagalba globėjams (rūpintojams), budintiems ir nuolatiniams globotojams, įtėviams ir šeimynų dalyviams ar besirengiantiesiems jais tapti, socialinių dirbtuvių paslauga, intensyvi krizių įveikimo pagalba (jeigu neteikiamas laikinas apgyvendinimas), palydėjimo paslauga jaunuoliams (jeigu ji neteikiama su apgyvendinimu savarankiško gyvenimo namuose, apsaugotame būste), psichologinė ir socialinė reabilitacija vaikams bendruomenėje, finansuojamos iš Savivaldybės biudžeto lėšų ar iš valstybės biudžeto dotacijų savivaldybių biudžetams arba iš Europos Sąjungos struktūrinių fondų lėšų, teikiamos nemokamai. 
Punkto pakeitimai:
Nr. T-170,
2025-08-28,
paskelbta TAR 2025-09-01, i. k. 2025-14739            

. Vaiko laikinoji priežiūra, kai Valstybės vaiko teisių apsaugos ir įvaikinimo tarnyba prie Lietuvos Respublikos socialinės apsaugos ir darbo ministerijos nustato vaiko apsaugos poreikį, ir palydimoji globa su apgyvendinimu Joniškio rajono vaiko ir šeimos gerovės centre teikiama nemokamai. 
. Apgyvendinimo Joniškio rajono vaiko ir šeimos gerovės centre savarankiško gyvenimo namuose paslauga pirmą mėnesį teikiama nemokamai. 
. Krizių atvejais, kai asmuo (šeima) patiria fizinį ar psichologinį smurtą arba kyla grėsmė jo (jos) fiziniam ar emociniam saugumui, sveikatai ar gyvybei, jis (ji) atleidžiamas(-a) nuo mokėjimo už socialinės priežiūros paslaugas 7 pirmąsias kalendorines dienas. 
. Mokėjimo už socialinės priežiūros paslaugas dydis nustatomas atsižvelgiant į asmens (šeimos) pajamas, išskyrus 19–22 punktuose nurodytus atvejus. Asmeniui (šeimai), teisės aktų nustatyta tvarka gaunančiam(-iai) socialinę pašalpą, arba asmeniui (šeimai), kurio(-ios) pajamos (vidutinės šeimos pajamos, tenkančios vienam asmeniui) yra mažesnės kaip 2 valstybės remiamų pajamų dydžiai, socialinė priežiūra teikiama nemokamai, išskyrus socialinę riziką patiriančius asmenis, ilgiau kaip mėnesį gyvenančius socialinių paslaugų įstaigoje. Jeigu asmuo yra IPTIK gavėjas, mokėjimo už socialinės priežiūros paslaugas dydis asmeniui nustatomas atsižvelgiant į šias kompensacijas.
. Už suteiktas socialinės priežiūros intensyvios krizių įveikimo pagalbos Krizių centre kartu su apgyvendinimu, laikino apnakvindinimo ar apgyvendinimo nakvynės namuose paslaugas:
. asmens, kuris negauna IPTIK, šeimos mokėjimo dydis: 

	Mokėjimo dydis, proc. nuo asmens (šeimos) pajamų		Vidutinės pajamos asmeniui (šeimos nariui) per mėnesį
		Mažesnės už 
2 VRP1		Didesnės nei 
2 VRP, bet mažesnės nei 
3 VRP		Lygios 3 VRP arba didesnės už juos, bet mažesnės kaip 
4 VRP		Lygios 4 VRP arba didesnės už juos
	3 %		*			
	4 %			*		
	8 %				*	
	12 %					*

1 Socialinę riziką patiriantis asmuo, ilgiau kaip mėnesį gyvenantis socialinių paslaugų įstaigoje.

. Asmens, kuris gauna IPTIK, mokėjimo dydis:
. 20 proc. šios kompensacijos dydžio, jeigu šios paslaugos teikiamos asmeniui, kuriam nustatytas pirmo arba antro lygio individualios pagalbos teikimo išlaidų kompensacijos poreikis;
. 30 proc. šios kompensacijos dydžio, jeigu šios paslaugos teikiamos asmeniui, kuriam nustatytas trečio arba ketvirto lygio individualios pagalbos teikimo išlaidų kompensacijos poreikis.  
. Už vieną kalendorinį mėnesį teikiamas socialinės priežiūros apgyvendinimo savarankiško gyvenimo namuose, apgyvendinimo apsaugotame būste paslaugas: 
. asmens, kuris negauna IPTIK, šeimos mokėjimo dydis:

	Mokėjimo dydis, proc. nuo asmens (šeimos) pajamų		Vidutinės pajamos asmeniui (šeimos nariui) per mėnesį
		Didesnės nei 2, bet mažesnės nei 3 VRP		Lygios 3 VRP arba didesnės už juos, bet mažesnės kaip 4 VRP		Lygios 4 VRP arba didesnės už juos
	5 %		*		
	10 %			*	
	15 % 				*


. Asmens, kuris gauna IPTIK, mokėjimo dydis:
. 25 proc. šios kompensacijos dydžio, jeigu šios paslaugos teikiamos asmeniui, kuriam nustatytas pirmo arba antro lygio individualios pagalbos teikimo išlaidų kompensacijos poreikis;
. 35 proc. šios kompensacijos dydžio, jeigu šios paslaugos teikiamos asmeniui, kuriam nustatytas trečio arba ketvirto lygio individualios pagalbos teikimo išlaidų kompensacijos poreikis.  
. Už vieną kalendorinį mėnesį teikiamas socialinės priežiūros pagalbos į namus paslaugas: 
. asmens, kuris negauna IPTIK, šeimos mokėjimo dydis:

	Mokėjimo dydis, proc. nuo asmens (šeimos) pajamų		Vidutinės pajamos asmeniui (šeimos nariui) per mėnesį
		Didesnės nei 2, bet mažesnės nei 3 VRP		Lygios 3 VRP arba didesnės už juos, bet mažesnės kaip 4 VRP		Lygios 4 VRP arba didesnės už juos, bet mažesnės kaip 5 VRP		Lygios 5 VRP arba didesnės už juos
	5 %		*			
	10 %			*		
	15 %				*	
	20 %					*


. Asmens, kuris gauna IPTIK, mokėjimo dydis:
. 40 proc. šios kompensacijos dydžio, jeigu šios paslaugos teikiamos asmeniui, kuriam nustatytas pirmo arba antro lygio individualios pagalbos teikimo išlaidų kompensacijos poreikis;
. 60 proc. šios kompensacijos dydžio, jeigu šios paslaugos teikiamos asmeniui, kuriam nustatytas trečio arba ketvirto lygio individualios pagalbos teikimo išlaidų kompensacijos poreikis.  



. Mokėjimo už dienos socialinę globą dydis nustatomas atsižvelgiant į asmens pajamas. Jeigu asmuo yra IPTIK gavėjas, mokėjimo už dienos socialinę globą dydis asmeniui nustatomas atsižvelgiant į šias kompensacijas.
. Asmuo moka už vieną kalendorinį mėnesį teikiamą dienos socialinę globą:
. asmens, kuris negauna IPTIK, mokėjimo dydis:

Mokėjimo dydis, proc. nuo asmens pajamų		Vidutinės pajamos asmeniui (šeimos nariui) per mėnesį
		Mažesnės už 2 VRP		Lygios 2 VRP arba didesnės už juos, bet mažesnės kaip 3 VRP		Lygios 3 VRP arba didesnės už juos
	10 %		*		
	15 %			*	
	20 %				*


. Asmens, kuris gauna IPTIK, mokėjimo dydis:
. 40 proc. šios kompensacijos dydžio, jeigu šios paslaugos teikiamos asmeniui, kuriam nustatytas pirmo arba antro lygio individualios pagalbos teikimo išlaidų kompensacijos poreikis;
. 60 proc. šios kompensacijos dydžio, jeigu šios paslaugos teikiamos asmeniui, kuriam nustatytas trečio arba ketvirto lygio individualios pagalbos teikimo išlaidų kompensacijos poreikis.
. Jei asmuo, gaunantis dienos socialinę globą dienos socialinės globos centre, maitinasi savo lėšomis, mokėjimo už dienos socialinę globą dydis mažinamas proporcingai tiek, kiek sumažėja dienos socialinės globos kaina, kai į ją neįskaičiuojamos maitinimosi išlaidos pagal Lietuvos Respublikos sveikatos apsaugos ministro nustatytas rekomenduojamas paros maistinių medžiagų ir energijos normas. 
. Šio skyriaus 27–28 punktų nuostatos taikomos apskaičiuojant mokėjimo dydį už dienos socialinės globos asmens namuose paslaugas, įeinančias į integralios pagalbos sudėtį. 



. Mokėjimo už ilgalaikę (trumpalaikę) socialinę globą dydis nustatomas atsižvelgiant į asmens pajamas, o tais atvejais, kai asmuo pradėjo gauti ilgalaikę socialinę globą po 2007 m. sausio 1 d., – ir į asmens turtą. 
. Mokėjimo už ilgalaikę (trumpalaikę) socialinę globą suaugusiam asmeniui dydis per mėnesį yra 80 proc. asmens pajamų, įskaitant atvejus, kai asmens, pradėjusio gauti ilgalaikę socialinę globą po 2007 m. sausio 1 d., turto vertė yra mažesnė už jo gyvenamosios vietos Savivaldybėje nustatytą turto vertės normatyvą. Jeigu asmuo pagal Lietuvos Respublikos tikslinių kompensacijų įstatymą gauna individualios pagalbos teikimo išlaidų kompensaciją ar iki 2023 m. gruodžio 31 d. nustatyta tvarka paskirtą slaugos ar priežiūros (pagalbos) išlaidų tikslinę kompensaciją, visa šios kompensacijos suma (100 proc.) skiriama ilgalaikės (trumpalaikės) socialinės globos išlaidoms padengti. 
. Jeigu suaugusio asmens, pradėjusio gauti ilgalaikę socialinę globą po 2007 m. sausio 1 d., turto vertė yra didesnė už jo gyvenamosios vietos Savivaldybėje nustatytą turto vertės normatyvą, mokėjimo už šiam asmeniui teikiamą ilgalaikę socialinę globą dydis per mėnesį padidėja 1 proc., skaičiuojant nuo jo turto vertės, viršijančios šį normatyvą. 
. Jeigu asmuo pagal Lietuvos Respublikos tikslinių kompensacijų įstatymą gauna individualios pagalbos teikimo išlaidų kompensaciją ar iki 2023 m. gruodžio 31 d. nustatyta tvarka paskirtą slaugos ar priežiūros (pagalbos) išlaidų tikslinę kompensaciją, visa šios kompensacijos suma (100 proc.) skiriama ilgalaikės (trumpalaikės) socialinės globos išlaidoms padengti. 
. Mokėjimo už vaikui su negalia teikiamą ilgalaikę (trumpalaikę) socialinę globą dydis nustatomas neatsižvelgiant į jo turtą ir yra 80 proc. jo pajamų. Jeigu vaikas su negalia pagal Lietuvos Respublikos tikslinių kompensacijų įstatymą gauna individualios pagalbos teikimo išlaidų kompensaciją ar iki 2023 m. gruodžio 31 d. nustatyta tvarka paskirtą slaugos ar priežiūros (pagalbos) išlaidų tikslinę kompensaciją, visa šios kompensacijos suma (100 proc.) skiriama ilgalaikės (trumpalaikės) socialinės globos išlaidoms padengti. 
. Ilgalaikė (trumpalaikė) socialinė globa likusiam be tėvų globos vaikui ir socialinę riziką patiriančiam vaikui teikiama nemokamai. 
. Asmeniui, laikinai Lietuvos Respublikos socialinės apsaugos ir darbo ministro nustatyta tvarka išvykusiam iš ilgalaikę (trumpalaikę) socialinę globą teikiančios socialinių paslaugų įstaigos, mokėjimo už ilgalaikę (trumpalaikę) socialinę globą dydis mažinamas – asmuo moka 30 proc. jam nustatyto mokėjimo dydžio. Už 3 pirmąsias paras (įskaitant ir tuos atvejus, kai asmuo išvyksta trumpiau kaip 3 paroms), mokėjimo už ilgalaikę (trumpalaikę) socialinę globą dydis nemažinamas. Laikas, kai asmuo laikomas išvykusiu, pradedamas skaičiuoti nuo kitos paros, einančios po išvykimo paros.
. Krizių atvejais, kai socialinę riziką patiriantis suaugęs asmuo patiria fizinį ar psichologinį smurtą arba kyla grėsmė jo fiziniam ar emociniam saugumui, sveikatai ar gyvybei, trumpalaikė socialinė globa institucijoje iki 30 kalendorinių dienų teikiama nemokamai. 




. Mokėjimo už laikino atokvėpio paslaugą dydis nustatomas atsižvelgiant į individualios pagalbos teikimo išlaidų kompensaciją ar iki 2023 m. gruodžio 31 d. nustatyta tvarka paskirtą slaugos ar priežiūros (pagalbos) išlaidų tikslinę kompensaciją, mokamą pagal Lietuvos Respublikos kompensacijų įstatymą laikino atokvėpio paslaugos gavėjo prižiūrimam asmeniui. 
. Asmuo moka už teikiamą laikino atokvėpio paslaugą asmens namuose ar įstaigoje, teikiančioje akredituotą laikino atokvėpio paslaugą:
. 40 proc. individualios pagalbos teikimo išlaidų kompensacijos, mokamos pagal Lietuvos Respublikos tikslinių kompensacijų įstatymą laikino atokvėpio paslaugos gavėjo prižiūrimam asmeniui, kuriam nustatytas pirmo arba antro lygio individualios pagalbos teikimo išlaidų kompensacijos poreikis, dydžio;
. 60 proc. individualios pagalbos teikimo išlaidų kompensacijos, mokamos pagal Lietuvos Respublikos tikslinių kompensacijų įstatymą laikino atokvėpio paslaugos gavėjo prižiūrimam asmeniui, kuriam nustatytas trečio arba ketvirto lygio individualios pagalbos teikimo išlaidų kompensacijos poreikis, dydžio.



. Pagalbos pinigai skiriami ir mokami:
. vaiko globėjui (rūpintojui), budinčiam globotojui, nuolatiniam globotojui, šeimynai už globojamą vaiką, kurio laikinoji globa (rūpyba) nustatyta Savivaldybės administracijos direktoriaus įsakymu, arba nuolatinė globa – teismo sprendimu (nutartimi) ir kai pagalbos pinigai nemokami kitoje savivaldybėje;
. asmeniui (šeimai), kuriam nustatytas asmens (šeimos) socialinės priežiūros pagalbos į namus paslaugų poreikis, kai šias paslaugas veiksmingiau organizuoti pinigais, kuriais asmuo susimoka už pagalbą. 
. Pagalbos pinigai skiriami iki einamųjų metų pabaigos. Pasibaigus kalendoriniams metams, prašymas turi būti teikiamas iš naujo iki kiekvienų metų sausio 25 d. 
. Vaiko globėjui (rūpintojui), budinčiam globotojui, nuolatiniam globotojui, šeimynai  pagalbos pinigai mokami:
. už vieną globojamą (rūpinamą) vaiką iki 18 metų ir vyresnį, jeigu jis pagal pateiktą pažymą mokosi pagal bendrojo ugdymo programą (įskaitant ir profesinio mokymo įstaigose besimokančius pagal bendrojo ugdymo programą ir pagal bendrojo ugdymo programą kartu su profesinio mokymo programa), bet ne ilgiau iki jam sukaks 21 metai – 3 bazinės socialinės išmokos (toliau – BSI) dydžio per mėnesį; 
. už du vaikus – 5 BSI dydžio per mėnesį;
. už tris ir daugiau vaikų – 8 BSI dydžio per mėnesį; 
. už kiekvieną prižiūrimą ar globojamą (rūpinamą) vaiką iki 3 metų pagalbos pinigai papildomai didinami 1 BSI dydžio per mėnesį. 
. Perkant budinčio globotojo paslaugas iš kitos savivaldybės, mokami toje savivaldybėje nustatyto dydžio pagalbos pinigai.
. Pagalbos pinigai neskiriami, kai vaiko laikinoji priežiūra nustatoma tėvų prašymu.
. Socialinės priežiūros pagalbos į namus paslaugos gali būti keičiamos į pagalbos pinigus tik su asmens sutikimu. Asmuo (šeima) ar asmens globėjas (rūpintojas, aprūpintojas) rašytinį laisvos formos sutikimą pateikia Skyriui. Sutikime nurodomos priežastys ir / ar motyvai, dėl kurių asmuo (šeima) socialines paslaugas sutinka keisti į pagalbos pinigus. 
. Pagalbos pinigų, skirtų susimokėti už paslaugas, analogiškas socialinės priežiūros pagalbos į namus paslaugoms, per mėnesį – 50 proc. asmeniui (šeimai) apskaičiuotos pagalbos į namus paslaugos kainos. 
. Pagalbos pinigų, kai socialinės priežiūros pagalbos į namus paslaugas veiksmingiau organizuoti pinigais, naudojimą pagal paskirtį prižiūri ir kontroliuoja Joniškio rajono vaiko ir šeimos gerovės centras ir Skyrius. Nustačius, kad pagalbos pinigai naudojami ne pagal paskirtį, pagalbos pinigų mokėjimas nutraukiamas. Nutraukusi pagalbos pinigų mokėjimą asmeniui (šeimai), Savivaldybės administracija turi teikti socialinės priežiūros paslaugas.
. Skyriaus sprendimas dėl pagalbos pinigų mokėjimo nutraukimo priimamas ne vėliau kaip kitą darbo dieną nuo paaiškėjusio fakto apie pinigų naudojimo ne pagal paskirtį. Neteisėtai išmokėtus pagalbos pinigus asmuo (šeima) privalo grąžinti už visą laikotarpį, kurį jie buvo naudojami ne pagal paskirtį, per 30 kalendorinių dienų į Savivaldybės administracijos atsiskaitomąją sąskaitą. Negrąžinta pagalbos pinigų suma išieškoma Lietuvos Respublikos civilinio proceso kodekso nustatyta tvarka. 
. Pagalbos pinigų mokėjimas nutraukiamas:
. pagalbos pinigų gavėjo prašymu;
. mirus pagalbos pinigų gavėjui;
. nustačius, kad pagalbos pinigų gavėjui nebepakanka socialinės priežiūros paslaugų;
. pagalbos pinigų gavėjui apsigyvenus valstybės ar Savivaldybės išlaikomoje socialinės globos įstaigoje;
. pagalbos pinigų gavėjui išvykus gyventi į kitą savivaldybę, užsienio valstybę;
. paslaugų teikėjui atsisakius pagalbos pinigų gavėjui suteikti paslaugas;
. nustačius, kad pagalbos pinigai naudojami ne pagal paskirtį.
. vaiko globa (rūpyba) pasibaigia dėl emancipacijos;
. panaikinama nustatyta laikinoji ar nuolatinė globa (rūpyba).

 SKYRIUS 


. Nustatant asmens finansines galimybes mokėti už socialines paslaugas, į asmens pajamas įskaitomos Lietuvos Respublikos socialinių paslaugų įstatymo 39 straipsnyje nustatytos asmens gaunamos pajamos, o kreipiantis dėl ilgalaikės socialinės globos, ir turtas, nurodytas Lietuvos Respublikos socialinių paslaugų įstatymo 40 straipsnio 1 ir 2 dalyje, išreikštas pinigais. Finansinių galimybių vertinimas atliekamas vadovaujantis Mokėjimo už socialines paslaugas tvarkos aprašo nuostatomis.
. Informaciją apie asmens (šeimos) pajamas ir asmens turtą asmuo (vienas iš suaugusių šeimos narių) ar jo globėjas (rūpintojas, aprūpintojas) pateikia kartu su prašymu-paraiška socialinėms paslaugoms gauti (toliau – Prašymas-paraiška), išskyrus atvejus, kai Skyrius turi duomenis arba juos gauna iš valstybės ir žinybinių registrų, valstybės ir savivaldybių informacinių sistemų.
. Asmens (šeimos) finansines galimybes mokėti už socialines paslaugas vertina Skyriaus atsakingas specialistas užpildydamas Pažymą dėl mokėjimo dydžio nustatymo (toliau – Pažyma), pasirašydamas ir perduodamas paslaugos teikėjui, kuris pasirašytinai supažindina Paslaugos gavėją. 
. Skyriaus atsakingas specialistas:
. esant poreikiui, rengia prašymus valstybės ir savivaldybių įmonėms, įstaigoms ir organizacijoms dėl informacijos, susijusios su asmens (šeimos) finansinių galimybių vertinimu, pateikimo; 
. gavęs informaciją apie socialinių paslaugų gavimo metu pasikeitusias asmens (šeimos) pajamas (jų rūšį, dydį kt.) ir (ar) turtą (jį ar jo dalį pardavus, padovanojus, įsigijus turtą ir kt.), finansines galimybes iš naujo įvertina ir apskaičiuoja naują mokėjimo už socialines paslaugas dydį ne vėliau kaip per 3 mėnesius nuo minėtos informacijos gavimo;
. konsultuoja asmenis (šeimos narius) finansinių galimybių vertinimo ir mokėjimo už socialines paslaugas klausimais.
. Socialines paslaugas gaunantis asmuo (vienas iš suaugusių šeimos narių) ar jo globėjas (rūpintojas, aprūpintojas) ne vėliau kaip per 30 kalendorinių dienų nuo įvykusių asmens pajamų ir (ar) turto pokyčių dienos privalo pranešti Skyriui apie asmens (šeimos) pajamų, išskyrus Lietuvos Respublikos socialinių paslaugų įstatymo 39 straipsnio 1 dalies 5–9, 13, 15, 17–19 punktuose nurodytas pajamas, asmens turto pokyčius po ankstesnio (paskutinio) vertinimo. 
. Kilus įtarimui, kad asmuo (vienas iš suaugusių šeimos narių) ar jo globėjas, rūpintojas,  aprūpintojas pateikė neteisingus duomenis apie asmens (šeimos) turimas pajamas ir asmens turtą, Skyrius gali pareikalauti papildomų dokumentų, patvirtinančių pateiktų duomenų teisingumą ir (ar) patikrinti šiuos duomenis registruose, valstybės ar vidaus administravimo informacinėse sistemose.
. Skyrius turi teisę asmens (šeimos) finansines galimybes iš naujo vertinti savo ar paslaugos teikėjo iniciatyva.
. Išskirtiniais atvejais, kai socialinės paslaugos asmeniui (šeimai) skiriamos siekiant išvengti grėsmės asmens (šeimos) fiziniam ar emociniam saugumui, sveikatai ar gyvybei, Skyrius turi teisę finansines galimybes vertinti po to, kai nustatomas asmens (šeimos) socialinių paslaugų poreikis ir jam (jai) skiriamos socialinės paslaugos.
. Jei Socialinių paslaugų įstatymo 40 straipsnio 1 dalyje nurodytas turtas perduotas kitam fiziniam ar juridiniam asmeniui pagal rentos ar išlaikymo iki gyvos galvos sutartis, jis taip pat įskaitomas į asmens turtą. Rentos mokėtojo įsipareigojimai dėl asmens mokėjimo už socialines paslaugas nustatomi Sutartyje.
. Pasikeitus asmens pajamoms, turtui ar socialinės globos kainai, Sutartis nekeičiama. Atsakingas Skyriaus specialistas iš naujo vertina asmens finansines galimybes ir surašo Pažymą.
. Kai asmens turimų pajamų ir piniginių lėšų nepakanka, mokėjimo šaltiniu nustatomas asmens suaugusių vaikų, kitų suinteresuotų asmenų – turto perėmėjų ar būsimų paveldėtojų – piniginės lėšos, kurios naudojamos Sutartyje numatyto asmens mokėjimo dydžio teikiamoms socialinių paslaugų išlaidoms apmokėti.

 SKYRIUS


. Socialinių paslaugų gavėjui, pateikus aplinkybes pateisinančius dokumentus, mokestis už socialinės priežiūros paslaugas, dienos socialinę globą asmens namuose gali būti sumažintas 50 proc. šiais atvejais:
. sergant sunkiomis ligomis, nurodytomis Lietuvos Respublikos sveikatos apsaugos ministro įsakymu patvirtintame sunkių ligų sąraše, jei asmeniui nenustatytas individualios pagalbos teikimo išlaidų kompensacijos poreikis, mokėjimo dydis gali būti sumažintas 12 mėnesių;  
. pablogėjus finansinei padėčiai dėl sutuoktinio mirties, mokėjimo dydis gali būti sumažintas 6 mėnesius; 
. kai atskaičius mokėjimus pagal antstolių vykdomuosius raštus, vidutinės pajamos asmeniui (šeimos nariui) per mėnesį lieka mažesnės nei 2 VRP, kol bus apmokėta vykdomųjų raštų suma, bet ne ilgiau kaip 12 mėnesių;    
. patyrus nenumatytas būtinas išlaidas (šildymo, vandentiekio, kanalizacijos tinklų gedimui šalinti, gyvenamojo būsto remonto darbams atlikti (langų keitimas, stogo remontas ir kt.), mokėjimo dydis gali būti sumažintas 12 mėnesių.  
. Asmuo gali būti atleistas nuo mokėjimo už 62 punkte nurodytas paslaugas iki 12 mėnesių laikotarpiui tuo atveju, jei patyrė nuostolių dėl gaisro ar stichinių nelaimių. 
. Ilgalaikės socialinės globos paslaugų gavėjas gali būti atleidžiamas nuo turto mokesčio arba nustatytas mokestis gali būti sumažinamas 50 proc. šiais atvejais:
. jeigu asmens turimas turtas yra nelikvidus (statiniai yra netinkami naudoti, žemė yra pelkėta ir pan.);
. laikotarpiui, kai pateiktas prašymas dėl asmens pripažinimo neveiksniu ar ribotai veiksniu tam tikroje srityje, ar asmuo jau pripažintas neveiksniu ar ribotai veiksniu tam tikroje srityje, bet globėjas ir turto administratorius nėra paskirtas;
. kai asmuo yra vienišas ir nėra artimųjų, kurie galėtų mokėti nustatytą mokestį;
. kai asmuo dėl sveikatos būklės negali atlikti notarinių veiksmų sudarant turto perleidimo kitam asmeniui sandorio, nėra giminaičių ar kitų suinteresuotų asmenų, kurie galėtų rūpintis asmens turimu turtu (statiniais, žeme ir kt.).
. Sprendimą dėl Paslaugos gavėjo atleidimo nuo mokėjimo už socialines paslaugas ar turto mokesčio arba nustatyto mokesčio sumažinimo, vadovaudamasis Joniškio rajono savivaldybės socialinės paramos teikimo komisijos siūlymu, priima Savivaldybės administracijos direktorius ar jo įgaliotas asmuo. 

. Pasibaigus nustatytam atleidimo nuo mokėjimo už socialines paslaugas terminui lengvatų dėl atleidimo nuo mokėjimo už socialines paslaugas terminas socialinių paslaugų gavėjui gali būti taikomas tik pateikus naują prašymą. 

 SKYRIUS


. Ginčai dėl Savivaldybės administracijos priimtų sprendimų (neveikimo) nagrinėjami teisės aktų nustatyta tvarka.
. Paslaugos teikėjas atsako už lėšų, skirtų socialinių paslaugų teikimui finansuoti, tinkamą panaudojimą.
. Aprašo įgyvendinimo finansinė ir veiklos kontrolė atliekama įstatymų ir kitų teisės aktų nustatyta tvarka.
. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Aprašu ir kitais teisės aktais, reglamentuojančiais asmens duomenų apsaugą ir tvarkymą. 
. Duomenų subjekto teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.
. Dokumentai saugomi Lietuvos Respublikos dokumentų ir archyvų įstatymo nustatyta tvarka.

